ক্লিফটন ওয়েব
ক্লিফটন ওয়েব (ইংরেজি: Clifton Webb নামে পরিচিত ওয়েব পারমেলি হলেনবেক ((ইংরেজি: Webb Parmelee Hollenbeck; ১৯ নভেম্বর ১৮৮৯ - ১৩ অক্টোবর ১৯৬৬) ছিলেন একজন মার্কিন অভিনেতা, নৃত্যশিল্পী, ও গায়ক। তিনি লরা (১৯৪৪), দ্য রেজর্স এজ এবং সিটিং প্রিটি (১৯৪৮) চলচ্চিত্রে অভিনয়ের জন্য সর্বাধিক পরিচিত। এই তিনটি চলচ্চিত্রে অভিনয়ের জন্য তিনি তিনটি একাডেমি পুরস্কারের মনোনয়ন লাভ করেন এবং দ্য রেজর্স এজ চলচ্চিত্রের জন্য সেরা পার্শ্ব অভিনেতা বিভাগে গোল্ডেন গ্লোব পুরস্কার অর্জন করেন। এছাড়া তিনি স্টারস অ্যান্ড স্ট্রাইপস ফরেভার (১৯৫৩) চলচ্চিত্রে অভিনয় করে সেরা সঙ্গীতধর্মী বা হাস্যরসাত্মক চলচ্চিত্র অভিনেতা বিভাগে গোল্ডেন গ্লোব পুরস্কারের মনোনয়ন লাভ করেন। মঞ্চে তিনি নোয়েল কাওয়ার্ড রচিত নাটকে অভিনয়ের জন্য খ্যাতি অর্জন করেন, তন্মধ্যে উল্লেখযোগ্য হল ব্লিদ স্পিরিট। এছাড়া তিনি ব্রডওয়ে মঞ্চে কয়েকটি সফল সঙ্গীতধর্মী রিভিউয়ে কাজ করেন।